Държавен вестник, бр. 96, 2012 г., стр. 152

СТР.  152	
Д Ъ Р Ж А В Е Н  В Е С Т Н И К 	
БРОЙ  96
Наличният персонал е достатъчен за изпълне­
ние на функциите и в краткосрочен план не са 
идентифицирани потребности от допълнителен 
персонал в количествено отношение. 
Подобна е оценката и по отношение на 
квалификацията – персоналът е много добре 
квалифициран. В същото време в предприятието 
оценяват като риск за бъдещото развитие липсата 
на специалисти хидроинженери на пазара на труда 
(хидротехническо строителство, хидротехнически 
съоръжения). За техническите звена са необходими 
именно такива специалисти. Според експерти на 
дружеството в близките години ще са необходими 
поне 5 специалисти хидроинженери.
За момента проблемът се преодолява чрез 
„запазване на някои основни специалисти от пер­
сонала след навършване на пенсионна възраст, за 
да предадат опита си на по-младите специалисти“.
Прогресивно намаляващият брой хидроинже­
нери се идентифицира като сериозен проблем в 
национален мащаб. Причините са от обективен и 
субективен характер. Според мнението на експерти 
от предприятието „закриването на проектантските 
организации и липсата на строителни обекти в 
областта на хидростроителството доведе до липса 
на интерес сред младите хора от получаване на 
висше образование в тази област“. В същото време 
не трябва да се подценява и липсата на устойчива 
политика както от страна на държавата, така и 
от страна на бизнеса за връзка с висшите учебни 
заведения относно необходимостта от такива кадри. 
Държавната поръчка за ВУЗ явно не е достатъчно 
ефективен инструмент и следва да се допълва от 
други стимули. Това се отнася също и за бизнес 
структурите, които могат например да организират 
стипендии за студенти за придобиване на висше 
образование в необходимата специалност с пос­
ледващо наемане на работа. Като бизнес структура 
в рамките на компания НЕК ЕАД „Язовири и 
каскади“ може да обмисли такъв подход. 
Професионално развитие на персонала
Предприятието провежда системна политика за 
подготовка и редовно повишаване на квалификаци­
ята на оперативния и ремонтния персонал. Обуче­
нието на персонала се организира в съответствие 
с потребностите и с изискванията на действащите 
нормативни актове и вътрешни документи в НЕК 
ЕАД по учебни програми, включващи теми и 
въпроси, свързани с общотехническите знания, 
умения и технология на извършваните работи по 
съответните специалности.
Преобладаващо е вътрешнофирменото обу­
чение на служители и работници от „Язовири и 
каскади“, което се провежда на място или в реги­
оналните учебни центрове. С участието на високо­
квалифицирани лектори се овладяват процесите 
на експлоатацията и новостите в управлението 
на съоръженията след проведени рехабилитации. 
По-рядко обучението е чрез участие в специали­
зирани курсове, организирани от външни фирми.
Приетите ремонтна и рехабилитационна програ­
ма водят до непрекъснато повишаване на квали­
фикацията на оперативния и ремонтния персонал. 
Работници и служители в дружеството са 
участвали през последните две години в множе­
ство курсове за повишаване на квалификацията, 
повечето от които се правят ежегодно, като напр.:
– Обучение на икономисти, счетоводители, ка­
сиери по КТ, ВПОРЗ, ЗСч, КСО, ЗКПО, ЗОДФЛ, 
МСС и други нормативни документи;
– Обучение по Закона за обществени поръчки 
(ЗОП), ГПК, АПК, ЗУТ;
– Специализирано обучение на персонала на 
високопланинските райони и от управлението за 
работа в трудни зимни условия – различни модули;
– Повишаване на квалификацията на завар­
чиците от язовирните райони и ремонтни бази в 
съответствие с Наредба № 7 за условията и реда 
за придобиване и признаване на правоспособност 
за заваряване;
– Обучение на електротехнически персонал в 
съответствие с чл. 30 и чл. 31 от Наредба № 16 – 116 
за техническа експлоатация на ЕО и чл. 18 от 
Правилника за безопасност и здраве при работа 
по електрообзавеждането с напрежение до 1000 V;
– Изготвяне на поръчки в среда SAP – R3 от 
технически лица;
– Обучение на специалистите по здравословна 
и безопасна работа от язовирните райони и ре­
монтните бази за „Координатор по безопасност 
и здраве при работа“;
– Работа с мостови и козлови кранове в съот­
ветствие с Наредбата за безопасна експлоатация 
и технически надзор на повдигателни съоръжения;
– Обучение за работа с мотокар (презаверка 
на удостоверение за правоспособност) съгласно 
Наредба № 1 от 10 април 2006 г. за придобиване 
или признаване на правоспособност за работа с 
електрокари и мотокари в предприятията;
– Обучение на членовете на комитетите и 
групите по условия на труд от язовирните райони 
и бази;
– Обучение и проверка на знанията по групи 
персонал (за всички групи) в предприятието по 
безопасност на труда в зависимост от работата им;
– Обучение и проверка на знанията на хората, 
работещи с товароподемни съоръжения, съгласно 
Наредбата за безопасна експлоатация и технически 
надзор на повдигателни съоръжения, мотокаристи, 
автокранисти и сапанджии.
Това показва значителни и системни усилия за 
постоянно поддържане и повишаване професионал­
ната квалификация на персонала в предприятието. 
Вътрешна организация на работа
Организационната структура на поделение „Язо­
вири и каскади“ включва централно управление и 
поделения. Поделенията са 16 язовирни района и 
две ремонтни бази в Батак и в София.